Diari Oficial de la Generalitat Valenciana


Sumari del DOGV 5440, del 31-01-2007 (2007/242)

RESOLUCIÓ de 18 de desembre del 2006, de la Conselleria d'Economia, Hisenda i Ocupació, per la quale s'accepta la cessió gratuïta d'una parcel·la de 916 m² de superfície, situada a Vall d'Alba (Castelló), en la parcel·la 5 de l'illa 1 de la Reparcel·lació del Sector 9A Residencial, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/242


Data del document
:   18-12-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vall d'Alba
    * transmissió de la propietat
    * cultura regional
    * propietat immobiliària

L'Ajuntament de Vall d'Alba, en sessió plenària realitzada el dia 30 de setembre del 2005, va acordar la cessió gratuïta a la Generalitat de la parcel·la de la seua propietat, de 916 m² de superfície, situada en la parcel·la 5 de l'illa 1 de la Reparcel·lació del Sector 9A Residencial de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre de salut, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Vall d'Alba (Castelló) que té 916 m² de superfície, situada en la parcel·la 5 de l'illa 1 de la Reparcel·lació del Sector 9A Residencial de la dita població, que confronta: nord, vial 1 i vial 4; sud, parcel·les 3 i 4 i vial 5; est, vial 4 i vial 5; i oest, vial 1, parcel·les 3 i 4.   
Consta inscrita en el Registre de la Propietat d'Orpesa al tom 1392, llibre 57, foli 44, finca 5076, inscripció 1a.   
Referència cadastral: 4707180RB0911S3519NO.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Vall d'Alba, s'efectua amb la condició de destinar la parcel·la a la construcció d'un centre de salut i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 18 de desembre del 2006.- El conseller d'Economia, Hisenda i Ocupació: Gerardo Camps Devesa.